Tsab Ntawv Ceeb Toom Txog Qhov Tau Xub Txiav Txim Tias Muaj Kev Tsim Txom thiab/los yog
Tsis Saib Tsis Xyuas Me Nyuam thiab Txoj Cai Thov Kom Rov Xyuas Dua

NOTICE OF INITIAL DETERMINATION OF CHILD ABUSE AND/OR NEGLECT AND RIGHT TO REQUEST A REVIEW

**Hnub ua tsab ntawv ceeb toom Notice of Initial Determination of Child Abuse and/or Neglect:**

Nyob Zoo      :

Peb lub chaw ua hauj lwm tau ua tiav nws qhov kev tshawb nrhiav kom paub seb tsam ho muaj kev tsim txom thiab/los yog tsis saib tsis xyuas me nyuam. Raws li cov lus txhais ntawm kev tsim txom thiab/los yog tsis saib tsis xyuas me nyuam nyob hauv Wisconsin Statutes (saib Attachment A kom paub ntxiv hais txog Wisconsin lo lus txhais raws txoj cai), peb lub chaw ua hauj lwm tau xaus lus tias koj tau tsim txom thiab/los yog tsis saib tsis xyuas tus me nyuam los yog cov me nyuam nram qab no:

START\_DYNAMIC\_TABLE=substantiatedInfo

Hom Tsim Txom/Tsis Saib Tsis Xyuas:       Me Nyuam:       Qhov Xub Txiav Txim:      .

Pov Thawj:

END\_DYNAMIC\_TABLE=substantiatedInfo

Kev Thov Kom Rov Xyuas Qhov Tau Xub Txiav Txim Tias Muaj Kev Tsim Txom thiab/los yog Tsis Saib Tsis Xyuas Me Nyuam

Cov ntsiab lus xaus uas muab ua tiav los ntawm lub chaw ua hauj lwm no hais tias koj tau tsim txom thiab/los yog tsis saib tsis xyuas tus (cov) me nyuam muab hu ua “Initial Determination” (Qhov Tau Xub Txiav Txim). **Qhov no tsis yog tsub lub txim los yog phua lub txim rau koj**; cov kev tsub lub txim li no tsis yog peb lub chaw ua hauj lwm yog tus ua. Koj yuav thov tau kom muab qhov xub txiav txim no los xyuas dua yog koj ntseeg tias cov ntsiab lus xaus no hais tsis yog lawm.

Yog yuav thov kom muab qhov no los xyuas dua, ua kom tiav daim foos uas muab xa ua ke tuaj ntawm no, uas hu tias “Request for a Review of an Initial Determination of Child Abuse and/or Neglect” thiab muab xa hauv tsev xa ntawv mus los yog nqa kiag mus rau lub chaw ua hauj lwm nyob ntawm:      . Yog koj thov kom muab qhov no los xyuas dua, lub chaw ua hauj lwm yuav muab tej ntaub ntawv qhia txog hnub, lub sij hawm, thiab qhov chaw los yog tus xov tooj hu tau tuaj rau qhov rov xyuas dua no rau koj. Koj daim ntawv thov kom muaj qhov rov xyuas dua no yuav tsum nqa kiag los yog muaj tsev xa ntawv lub thwj nias rau ntawd es tsis tau dhau 15 hnub suav txij hnub muab teev rau ntawm tsab ntawv no. Nyob rau ntawm lub rooj rov xyuas koj qhov teeb meem no, koj yuav tau los muab lus teb rau cov lus uas hais tias muaj kev tsim txom thiab/los yog tsis saib tsis xyuas me nyuam. Koj yuav muab lus hais xwb los yog sau rau hauv ntawv. Koj tseem muab tau tej ntaub ntawv tseem ceeb los mus txhawb qhov koj tsis tau ua li ntawd; tab sis li cas los koj yuav coj tsis tau neeg tuaj ua tim khawv los yog nug tsis tau lub chaw ua hauj lwm cov neeg ua hauj lwm hais txog lawv cov ntsiab lus xaus tias muaj kev tsim txom me nyuam. Koj yuav ntiav tau ib tus kws lij choj, yog koj xaiv qhov ntawd. Yog xav paub ntxiv txog tus txheej txheem rov muab qhov teeb meem los xyuas dua no, saib Wisconsin Administrative Code Section DCF 40.03.

**Kev Txiav Txim Zaum Kawg Tias Muaj Kev Tsim Txom thiab/los yog Tsis Saib Tsis Xyuas Me Nyuam**

Yuav muab ib qhov txiav txim zaum kawg Final Determination of Child Abuse and/or Neglect. Peb yuav sau ib tsab ntawv tuaj qhia rau koj paub txog qhov Txiav Txim Zaum Kawg no. Qhov no kheev tshwm sim li ntawm 15 hnub.

Koj yuav hais tau kom muab qhov Txiav Txim Zaum Kawg los sib hais dua uas yog thov kom muaj ib lub rooj sib hais nyob rau ntawm Wisconsin Division of Hearings and Appeals. Nyob ntawm lub rooj sib hais no, koj yuav muab tau pov thawj los qhia tias koj tsis tau tsim txom los yog tsis saib tsis xyuas tus me nyuam los yog cov me nyuam uas muab teev rau saum toj saud. Koj yuav tau ntaub ntawv ntxiv hais txog tus txheej txheem sib hais no thaum koj tau txais daim ntawv ceeb toom txiav txim zaum kawg lub Notice of a Final Determination.

**Teeb meem cuam tshuam yuav muaj tau los ntawm qhov Txiav Txim Zaum Kawg Tias Muaj Kev Tsim Txom thiab/los yog Tsis Saib Tsis Xyuas Me Nyuam**

Tsab cai Wisconsin Caregiver Law (Wis.Stats. 48.685, 48.686 thiab 50.065) hais kom txheeb xyuas keeb kwm yav dhau los rau cov neeg uas muaj los yog ua ntawv thov ua qee yam hauj lwm, ntawv tso cai, ntawv pov thawj, ntawv rau npe, ntawv cog lus los yog ua ntawv thov ua ib tus neeg tsis-nyob hauv qhov chaw (non-client residence) uas ua hauj lwm ncaj qha nrog me nyuam, cov neeg muaj hnub nyoog los yog cov neeg mob hauv qee cov chaw los yog koom txoos muab kev pab tu lwm tus uas muaj txoj cai tswj. Yog koj muaj ib qho kev Txiav Txim Zaum Kawg uas pom tias muaj kev tsim txom thiab/los yog tsis saib tsis xyuas me nyuam tej zaum tsab cai Wisconsin Caregiver Law (Tsab Cai Hais Txog Muab Kev Pab Tu Lwm Tus) kuj yuav txwv koj tsis pub ua hauj lwm thiab ua cov dej num uas tsab cai Caregiver Law tau hais kom muaj qhov txheeb xyuas keeb kwm yav dhau los (**saib daim Attachment B kom paub ntxiv txog tsab cai Wisconsin’s Caregiver Law**).

Yog koj ua ntawv thov kom muab qhov Final Determination of Substantiated Child Abuse and/or Neglect los sib hais dua es lub Division of Hearings and Appeals pom tias qhov tsim txom thiab/los yog tsis saib tsis xyuas me nyuam tsis muaj pov thawj txaus, lub chaw ua hauj lwm yuav kho nws cov ntaub ntawv hais txog qhov no kom mus raws li qhov tsis muaj ntawd xwv kom tsab cai Wisconsin Caregiver Law thiaj tsis tiv thaiv koj mus ua cov dej num no.

Thov hu rau peb lub chaw ua hauj lwm muaj npe teev hauv qab no yog hais tias koj muaj lus nug txog tus txheej txheem rov xyuas dua, xav tau kev pab txhais lus los yog txhais ntaub ntawv, los yog xav tau kev pab ua kom tiav daim foos uas muab xa ua ke tuaj ntawm no.

Ua tsaug,

Xov Tooj:

***Kev muab cov lus los yog ntaub ntawv nyob hauv tsab ntawv ceeb toom no tso tawm yam tsis tau tso cai yog txwv tsis pub ua los ntawm tsab cai lij choj.***

**Left Blank**

Daim Ntawv Thov Kom Rov Xyuas Dua Qhov Uas Tau Xub Txiav Txim Tias Muaj Kev Tsim Txom thiab/los yog Tsis Saib Tsis Xyuas Me Nyuam

**INITIAL DETERMINATION OF CHILD ABUSE AND/OR NEGLECT REVIEW REQUEST**

Teb kom tag nrho cov lus kom teb hauv qab no.

|  |  |  |
| --- | --- | --- |
| Npe – Tus Neeg Thov Kom Rov Xyuas Dua      | Hnub Yug (hli/hnub/xyoo)      | Hnub Thov Kom Rov Xyuas Dua (hli/hnub/xyoo)      |
| Chaw Nyob (Txoj Kev, Nroog, Xeev, Zip Code)      | Xov Tooj – Hauv Tsev      |
| **Kuv cov lus tias yog vim li cas thiaj tsis pom zoo nrog rau qhov tau txiav txim no muaj li nram qab no:**  |
|  |

**\*\*\*\* Yog xav tau chaw sau ntxiv, muab ib daim ntawv los sau thiab muab tom ua ke nrog daim no.**

**LUS NCO CIA: Yuav tsum muaj tsev xa ntawv lub thwj ntaus rau ntawm daim foos no los yog nqa kiag mus rau lub chaw ua hauj lwm nram qab no tsis pub dhau** **.**

Xov Tooj:

**Left Blank**

**Daim Ntawv Lo Ntxiv (Attachment) A**

**Cov Ntsiab Lus Txhais Rau Kev Tsim Txom thiab Tsis Saib Tsis Xyuas Me Nyuam**

**Kev Tsim Txom Me Nyuam** muab txhais rau hauv Wisconsin Statutes Section 48.02(1) thiab (14g) muaj xws li:

* Qee hom uas ua raug mob rau lub cev ntawm ib tug me nyuam, xws li nqaij doog loj heev los yog kheev pom muaj nqaij doog tas li, nqaij ntuag, kub hnyiab, pob txha tawg, raug mob rau hauv nruab nrog cev, los yog ua rau lub cev puas tsuaj uas tsis yog los ntawm ib qho xwm txheej ua yuam kev.
* Deev los yog kov ib tug me nyuam chaw mos uas yog txhaum txoj cai ntawm Wisconsin Statutes Sections [940.225](https://docs.legis.wisconsin.gov/document/statutes/940.225), [948.02](https://docs.legis.wisconsin.gov/document/statutes/948.02), [948.025](https://docs.legis.wisconsin.gov/document/statutes/948.025), los yog [948.085](https://docs.legis.wisconsin.gov/document/statutes/948.085).
* Muab ib tug me nyuam lub cev mus pauv lwm yam uas yog txhaum txoj cai ntawm Wisconsin Statutes Section 948.05.
* Tso cai, pub rau ua los yog txhawb kom ib tug me nyuam mus ua niam ntiav uas yog txhaum txoj cai ntawm Wisconsin Statutes Section [944.30.](https://docs.legis.wisconsin.gov/document/statutes/944.30%281m%29)
* Ua kom ib tug me nyuam mus saib los yog mloog kev sib deev kom xav sib deev, kom txaus siab los yog ua kom tus me nyuam poob tsim uas yog txhaum txoj cai ntawm Wisconsin Statutes Section [948.055](https://docs.legis.wisconsin.gov/document/statutes/948.055).
* Nthuav kom pom qhov chaw mos, cheeb tsam uas tuaj plaub los yog feem sab hauv lub cev koom nrog ib tug me nyuam kom xav sib deev thiab los yog txaus siab uas yog txhaum txoj cai ntawm Wisconsin Statutes Section 948.10.
* Tsim tshuaj yaj yeeb muaj yees uas yog txhaum txoj cai ntawm Wisconsin Statutes Section [961.41 (1) (e)](https://docs.legis.wisconsin.gov/document/statutes/961.41%281%29%28e%29) raws li ib qho ntawm cov nqe lus no:
	+ Muaj ib tug me nyuam nyob ntawd thaum tsim yam tshuaj.
	+ Nyob hauv tus me nyuam tsev, nyob rau ntawm thaj chaw ntawm tus me nyuam lub tsev, los yog hauv ib lub tsheb muaj cav khiav nyob hauv thaj chaw ntawm tus me nyuam lub tsev.
	+ Nyob hauv lwm yam uas ib tug tib neeg yuav tsum tau paub tias qhov khoom tsim tawm ntawd yuav ua rau pom, hnov tsw, los yog hnov nrov los ntawm ib tug me nyuam.
* Ua rau ib tug me nyuam puas siab puas ntsws uas tus me nyuam leej niam leej txiv, tus saib xyuas los yog tus saib xyuas raws cai tau tsis saib tsis xyuas, tsis kam lees los yog tsis muaj rab peev xwm ua dab tsi uas tsis yog vim kev txom nyem los mus nrhiav kev kho los yog nrhiav kev pab txo cov teeb meem mob kom tsawg dua qub.

**Kev Tsis Saib Tsis Xyuas Me Nyuam** muab txhais rau hauv Wisconsin Statutes Section 48.981(12g) muaj xws li:

Tsis ua, tsis kam lees ua los yog tsis muaj rab peev xwm ua dab tsi los ntawm tus neeg pab tu, uas tsis yog vim kev txom nyem, los mus muab kev pab tu, khoom noj, ris tsho hnav, kev kho mob los yog kho hniav los yog vaj tse nyob uas ua rau muaj teeb meem loj rau txoj kev noj qab haus huv ntawm tus me nyuam.

**Daim Ntawv Lo Ntxiv (Attachment) B**

**Wisconsin Caregiver Law Background Check Summary- Wisconsin Statute Sections 48.685, 48.686, and 50.065**

**Ib qho txiav txim Child Abuse or Neglect Final Determination kuj yuav txwv tsis pub ib tus neeg ua qee yam hauj lwm zov me nyuam los yog muab kev pab tu lwm tus, tso cai los yog ua ib tus neeg tsis-nyob hauv qhov chaw (non-client residency) raws li tsab cai Wisconsin Caregiver Law.**

Ib tus neeg uas muaj qhov Final Determination of Substantiated Child Abuse or Neglect tej zaum kuj raug txwv tsis pub **qhib, ua hauj lwm, tau ntawv tso cai, ntawv pov thawj** los yog **ntawv cog lus** nrog los yog **ua ib tus neeg tsis-nyob hauv qhov chaw (non-client residency)** li nram qab no:

* Chaw zov me nyuam nruab hnub los yog cov yeej zov me nyuam ua si nruab hnub
* Ib lub tsev niam qhuav txiv qhuav pab tu, tsev nyob ua pab pawg (group home), tsev nkaum, los yog chaw nyob (residential care center)
* Ib lub tsev saib xyuas me nyuam tau nyiaj pab them nqi los yog ib lub tsev nyob ua ntej saws tus me nyuam los yog ib lub tsev saws me nyuam los tu
* Cov chaw ua hauj lwm muab kev pab me nyuam, cov chaw ua hauj lwm muab me nyuam tso kom muaj tus saib xyuas
* Qee cov koom txoos uas ua hauj lwm li yog tus saib xyuas los yog khiav txoj hauj lwm muab lub luag hauj lwm rau muaj txoj cai zov me nyuam li yog niam yog txiv
* Tsev kho mob loj, tsev kuaj mob, chaw daws mob, chaw kho mob nyob tawm sab nraum nroog
* Cov neeg ua hauj lwm pab tu lwm tus, cov chaw ua hauj lwm muab kev pab tu tus neeg kheej, cov chaw ua hauj lwm tu neeg mob tom tsev, cov chaw kho mob kom rov peem tseej tsis nyob pw, cov muab tsheb thauj thaum muaj mob kub ceev *(tsis xam EMTs los yog First Responders)*
* Cov chaw muab kev pab kho mob nyuaj siab puas hlwb tsis nyob pw, kho quav dej cawv thiab yeeb tshuaj
* Chaw kho mob nyuaj siab puas hlwb hauv zos thiab kev muaj mob xiam oob qhab thiab cov kev pab txhawb zog
* Chaw zov cov muaj hnub nyoog thaum nruab hnub, cov chaw zov cov muaj hnub nyoog
* Cov chaw rau neeg nyob hauv zos, cov chav tsev rau neeg nyob hauv, cov chaw rau cov neeg muaj teeb meem kev loj hlob nyob hauv
* Tsev laus, cov chaw pab kho kom rov peem tsheej, cov chaw muab kev pab tu neeg mob, cov chaw pab tu neeg mob hnyav
* Board on Aging and Long Term Care (nrog rau cov neeg pab daws teeb meem)
* Qee cov dej num los yog koom txoos muab kev pab tu rau me nyuam, cov muaj hnub nyoog, los yog neeg mob uas muaj txoj cai tswj los ntawm Department of Children and Families los yog Department of Health Services raws li tau hais kom ua los ntawm tsab cai Wisconsin Caregiver Law.

Rau ib cov kev ua txhaum cai, ib tus neeg kuj yuav raug txwv tas mus lub neej. Rau lwm cov kev ua txhaum cai, ib tus neeg yuav raug txwv tshwj tias yog lawv thov kom muab qhov lawv rov peem tsheej zoo los li qub lawm los xyuas thiab pom tias yuav ua tau qee yam dej num muab kev pab tu lwm tus.

Qhov xyuas tias rov peem tsheej zoo los li qub lawm no yuav pub rau cov neeg muab kev pab tu lwm tus los yog cov neeg nyob hauv qhov chaw los tau pov thawj pom tias:

* Lawv tau kho lawv tus mob rov peem tsheej zoo los li qub lawm, thiab
* Cov neeg uas nyob hauv lawv txoj kev pab tu yuav ntsib kev kaj huv.

Tsuas thov tau kom muaj qhov xyuas tias rov peem tsheej zoo lo li qub lawm (rehabilitation review) tom qab tau muaj qhov Txiav Txim Zaum Kawg (Final Determination) nkaus xwb.